section_heading: Povijest
paragraph_text: Između sedamnaestog i osamnaestog stoljeća počinje se razvijati naselje podno brijega u ravnici ispod dvorca - novovjeki Certaldo u koji se 1757. seli i uprava. Izgradnjom željezničke pruge Empoli - Siena 1849., počinje jačati industrija i trgovina.<br/> Za vrijeme Drugog svjetskog rata Certaldo je bio meta nekoliko zračnih napada, tad je porušeno nekoliko vrijednih povijesnih zgrada u gornjem dijelu grada, između ostalog i kuća obitelji Boccaccio, koja je temeljno obnovljena nakon rata.